இஸ்லாமிய ஷரீஆ சட்டம் என்பது மிகவும் தொன்மையானதாகும். இதில் குறைகாண்பதற்கான அருகதை யாருக்கும் இல்லை. சவூதி அரேபியாவில் இலங்கையர் ஒருவருக்கு மரண தண்டனை விதிக்கப்பட்டுள்ளது என்பதற்காக அந்நாட்டின் சட்டத்தை ஒரு காட்டுமிராண்டிச் சட்டம் எனவும், ஷரீஆ சட்டத்தை காலத்திற்கு பொருந்தாத ஏற்பாடு எனவும் உள்நாட்டில் சிலர் விமர்சிப்பது அபத்தமானதாகும். இலங்கை போன்ற நாடுகளில் வாழ்கின்ற முஸ்லிம்கள் அந்தந்த நாடுகளின் சட்டங்களுக்கு உட்பட்டு வாழ்கின்றார்கள் என்றாலும், ஷரீஆ சட்டம் விமர்சிக்கப்படுவதை அவர்களால் எவ்வகையிலும் ஜீரணித்துக் கொள்ள முடியாது என்ற விடயத்தை ஏனைய சமூகத்தை சேர்ந்தவர்கள் விளங்கிக் கொள்ள வேண்டும். கடும்போக்கு சக்திகளும், தங்களை மனித உரிமையின் காவலர்களாக காட்டிக் கொள்வோரும் சவூதி அரேபிய சட்டத்தை விமர்சிக்கின்ற தோரணையில், இஸ்லாமிய ஷரீஆ சட்டத்தை மலினப்படுத்தும் வேலையை செய்வது, தேவையற்ற பிச்சினைகளுக்கே இட்டுச் செல்லும் என்பதையும் நினைவிற் கொள்ள வேண்டும்.